Kanton Öberndörp

De Kanton Öberndörp weer as Kanton en Verwaltungsrebeed in dat Königriek Westfalen, dat blots von 1810 bet 1811 bestahn hett (Franzosentied). De Seet weer Öberndörp.

 Historie 

De Ümgegend von Öberndörp hett vör de Franzosentied to dat Amt Neehuus un de Vaagdie Loomst von dat Amt Bremervöör in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Kanton Öberndörp een von de 16 Kantons in’n Distrikt Stood von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Öberndörp is opdeelt worrn op de Mairie Öberndörp un de Mairie Voigtding-Wingst, all beid in’n Kanton Neehuus, Distrikt Stood, Departement von de Elvmünnen.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor.

 Mairien 

De Kanton weer indeelt in veer Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 6

 Mairie Öberndörp: Öberndörp
 Mairie Öberndörp rechts de Oost:  mit Övelgünn un Reimersmoor
 Mairie Voigtding: Voigtding, Wingst
 Mairie Westersood: Westersood, Hemm, Hemmoor

 Footnoten 

Öberndörp
Öberndörp Kanton
Kanton Öberndörp
Öberndörp Kanton